༄༅། །རྒྱུད་ཀྱི་རྒྱལ་པོ་བརྟག་གཉིས་པའི་རྣམ་བཤད་དག་ལྡན་གྱི་ཁ་སྐོང་གཞུང་དོན་རབ་ཏུ་གསལ་བའི་ཉི་འོད་ཅེས་བྱ་བ་བཞུགས་སོ།།
115

ཀྱེ་རྡོར་ཆོས་སྐོར་
আ
།ཨོཾ་སྭཱསྟི། རྒྱུད་ཀྱི་རྒྱལ་པོ་བརྟག་གཉིས་པའི་རྣམ་བཤད་དག་ལྡན་གྱི་ཁ་སྐོང་གཞུང་དོན་རབ་ཏུ་གསལ་བའི་ཉི་འོད་ཅེས་བྱ་བ། རྗེ་བཙུན་བླ་མ་དམ་པའི་ཞབས་
ལ་གུས་པས་ཕྱག་འཚལ་ཞིང་སྐྱབས་སུ་མཆིའོ། །བརྩེ་བ་ཆེན་པོས་རྗེས་སུ་བཟུང་སྟེ་བྱིན་གྱིས་བརླབ་ཏུ་གསོལ། རིགས་ཅན་བཞི་ཡི་སེམས་ཅན་གདུལ་བའི་ཕྱིར། །རྒྱུད་སྡེ་བཞི་ཡི་ཆོས་
འཁོར་རབ་བསྐོར་ནས། །དྲི་མ་བཞི་སྦྱངས་བཅུ་གསུམ་སར་འགོད་པའི། །ཡི་གེ་བཞི་ཡི་དོན་ལྡན་དེ་ལ་འདུད། །འགྲོ་ཀུན་དག༵འ་མཛད་སྙིང༵་པྩོའི་ཆོས་སྟོན་དང༌། །བསྱོད་ནམ༵ས་དཔག་
མེད་གྲུབ་གཉིས་རྩེར་སོན་དང༌། །དམ་པར་གྲགས་པ་ཐུགས་རྗེའི་རྒྱལ་མཚན་ཅན། །སྐྱབས་མཆོག་གསུམ་ལ་ཕྱག་འཚལ་བྱིན་གྱིས་རློབས། །ཤེས་བྱ་ཀུན་ལ་ཐོགས་མེད་བློ་གྲོས་ཅན། །
བསྐྱབསམ་ཚིག་གསུམ་ལ་ཕྱག་འཇལ་བྱིན་གྱིས་རློབས་ཞེས་བ་ཀུ་ལ་ཐོགས་པང་བླ་གྲས་ས་དཔག་
116

གཉིས་
আ
།དམ་པའི་ཆོས་ཀྱི་དགུའ་སྟོན་ཕྱོགས་བཅུར་འགྱེད། །རྒྱལ༵་སྲས་ཐུ་བོ་མཚ༷ན་དཔེའི་དཔ༵ལ་གྱིས་མཛེས། །ཆོས་རྗེ་བཟང་པོའི་ཞབས་ཀྱིས་བདག་ཅག་སྐྱོངས། །
འདིར་རྗེ་བཙུན་རིན་པོ་ཆེ་རྒྱལ་མཚན་གྱི་མཐའ་ཅན་གྱི་ཞལ་སྔ་ནས་མཛད་པའི་རྒྱུད་ཀྱི་རྒྱལ་པོ་བརྟག་པ་གཉིས་པའི་རྣམ་བཤད་དག་ལྡན་དུ་གཞུང་གྀ་དོན་གོ་སླར་བཞག་པ་རྣམས་དང༌།
ཡང་
དེར་བསྡུས་པའི་དོན་མི་གསལ་བ་རྣམས་ཡི་གེ་མང་པོ་ལ་ལྟོས་མི་དགོས་པའི་ཕྱིར་འདིར་གསལ་བར་བྲི་བར་བྱའོ། །དེའང་ཐབས་དང་ཤེས་རབ་གཉིས་སུ་མེད་པའི་རྒྱུད་ཀྱི་རྒྱལ་པོ་རྩ་བའི་
རྒྱུད་བསྡུས་པ་དཔལ་ཀྱེ་རྡོ་རྗེ་ཞེས་བྱ་བ་འཆད་པར་བྱེད་པ་ལ་དོན་རྣམ་པ་གཉིས་ཀྱིས་རྟོགས་པར་བྱ་སྟེ། གང་གིས་གཏན་ལ་འབེབས་པར་བྱེད་པ་སྤྱིའི་དོན་དང༌། གང་གཏན་ལ་དབབ་པར་
117

བྱ་བ་གཞུང་གི་དོན་ནོ། །དང་པོ་ནི། ཚུལ་བཞིའི་སྒོ་ནས་འཆད་པར་བྱེད་པ་ལས། མཚན་དོན་གྱི་སྐབས་སུ་རྒྱས་པར་ནི་རྒྱུད་གསུམ་གྱི་མཚན་དོན་གྱིས་ཤེས་པར་ནུས་ལ། འདིར་སྐབས་སུ་བབ་པའི་ཉེ་བར་མཁོ་བ་གཞུང་དང་
སྦྱར་ཏེ་མདོར་བསྡུས་པའི་ཚུལ་གྱིས་བརྗོད་ན་དོན་གསུམ་གྱིས་ཤེས་པར་བྱ་སྟེ། དགོས་དོན། བསྡུས་དོན། ཚིག་དོན་ནོ། །དང་པོ་ལ་གསུམ།_སྤྱིར་མིང་ཙམ་བཏགས་པའི་དགོས་པ་དང༌། བྱེ་བྲག་ཏུ་རྒྱུད་འདིའི་མཚན་
བཏགས་པའི་དགོས་པ་དང༌། དེ་ཀླད་དུ་སྨོས་པའི་དགོས་པའོ། །དང་པོ་ནི། དཔེར་ན་ཁ་གཡེལ་ཞབས་ཞུམ་ལྟོ་བ་ལྡིར་མགྲིན་པ་ཕྲ་བའི་རྫས་ཀྱི་དངོས་པོ་འགའ་ཞིག་ལ་བུམ་པ་ཞེས་མིང་བཏགས་པས་ཆུ་སྐྱོར་བའི་བྱ་བ་བྱེད་པ་
དང་བུམ་པ་ཞེས་པའི་མིང་དང་བརྡ་འདོགས་མཁན་གྱི་རྟོག་པ་རྣམས་འབྲེལ་པ་མེད་ཀྱང་མིང་དོན་གཅིག་ཏུ་ཞེན་པས་བརྡ་དུས་སུ་མིང་དོན་གྱི་འབྲེལ་པ་ཤེས་ཤིང་། ཐ་སྙད་ཀྱི་དུས་སུ་མིང་ལ་བརྟེན་ནས་དོན་གོ །དོན་མཐོང་བ་ལས་
མིང་དྲན་པས་འཇུག་ལྡོག་བདེ་བླག་ཏུ་རྟོགས་པའི་དགོས་པ་ཡོད་དོ། །གཉིས་པ་ནི། འདིར་རྒྱུད་ཀྱི་མཚན་ཐོག་མར་སྨོས་པ་ལ་བརྟེན་ནས་དབང་པོ་རྣོན་པོས་རྒྱུད་ཀྱི་མཚན་ཙམ་ལ་བརྟེན་ནས་རྒྱུད་ཀྱི་དོན་ཐམས་ཅད་ཁོང་དུ་
ཆུད། འབྲིང་གིས་བརྗོད་བྱ་ངོས་ཟིན། ཐ་མས་ཀྱང་མིང་དོན་འབྲེལ་པ་ཅན་དུ་རྟོགས་པ་དང་བཤད་བྱ་དང་ཉན་བྱའི་ཆོས་ངོས་ཟིན་པའི་དགོས་པ་ཡོད་དོ། །གསུམ་པ་ནི། མཚན་ཐོག་མར་སྨོས་པས་གླེགས་བམ་བཙལ་སླ་བའི་

আ
།དགོས་པ་ཡོད་ལ། དེའང་རྒྱ་སྐད་སྨོས་པས་སཾ་སྐྲྀ་ཏའི་སྐད་ཀྱི་བག་ཆགས་འཇོག་ཅིང་ཆོས་ཁུངས་བཙུན་པ་དང༌། བོད་སྐད་སྨོས་པས་ཚིག་གཟུང་བདེ་ཞིང་དོན་རྟོགས་སླ་བ་དང༌། གཉིས་ཀ་སྨོས་
པས་སྐད་གཉིས་ཤན་སྦྱར་ཏེ་སྒྲ་བསྒྱུར་གྱི་ཚུལ་ཅུང་ཟད་ལ་བློ་ཁ་ཕྱོགས་པ་དང༌། ལོ་པཎ་གྱི་བཀའ་དྲིན་དྲན་པ་ལ་སོགས་པའི་དགོས་པ་ཡོད་དོ། །གཉིས་པ་ལ་གསུམ། གང་ལ་མཚན་བཏགས་པར་བྱ་བའི་གཞི། དེ་ལ་
བཏགས་པའི་མཚན། ཇི་ལྟར་བཏགས་པའི་ཚུལ་ལོ། །དང་པོ་ནི། བརྟག་པ་གཉིས་ཀྱི་བདག་ཉིད་ལེའུ་ཉི་ཤུ་རྩ་གསུམ་ཚིགས་སུ་བཅད་པ་བདུན་བརྒྱ་ལྔ་བཅུ་པ་འདི་ལའོ། །གཉིས་པ་ནི། ཀྱེ་རྡོ་རྗེ་ཞེས་བྱ་བར་བཏགས་སོ། །
4གསུམ་པ་ནི།_སྤྱིར་མཚན་འདོགས་པའི་ཚུལ་སཱ་ལུ་ལྗང་པའི་མདོ་ཞེས་པ་ལྟ་བུ་དཔེ་ལ་དང༌། ཤེས་རབ་ཀྱི་ཕ་རོལ་ཏུ་ཕྱིན་པ་ཞེས་པ་ལྟ་བུ་དོན་ལ་དང་། ལང་ཀར་གཤེགས་པའི་མདོ་ཞེས་པ་ལྟ་བུ་གནས་ལ་དང༌། མྱ་ངན་ལས་
འདས་པའི་མདོ་ཞེས་པ་ལྟ་བུ་དུས་ལ་དང༌། ཚངས་པ་ཁྱད་པར་སེམས་ཀྱིས་ཞུས་པའི་མདོ་ཞེས་པ་ལྟ་བུ་ཞུ་བ་པོ་ལ་དང༌། ཚད་མ་ཆོས་མཆོག་ཅེས་པ་ལྟ་བུ་མཛད་པ་པོ་དང༌། འབུམ་ཞེས་པ་ལྟ་བུ་ཤློོ་ཀ་ལ་དང་། བསླབ་པ་ཀུན་
ལས་བཏུས་པ་ཞེས་པ་ལྟ་བུ་བརྗོད་བྱ་ལ་དང༌། མདོ་སྡེའི་རྒྱན་ཞེས་པ་ལྟ་བུ་བྱེད་ལས་ལ་མཚན་དུ་བཏགས་པ་ལ་སོགས་པ་དུ་མ་ཡོད་པ་ལས། འདིར་བརྗོད་བྱ་ལ་མཚན་དུ་བཏགས་པ་སྟེ། བརྗོད་བྱ་རྒྱུ་ལམ་འབྲས་བུ་ཐམས་ཅད་
119

དུ་སྟོང་པ་དང་སྙིང་རྗེ་ཟུང་འཇུག་ཡིན་པས་མཚན་ཡང་ཀྱེ་རྡོ་རྗེ་བྱ་བར་བཏགས་ཏེ། དེའང་ཀྱེ་ཞེས་པ་ནི་སྙིང་རྗེ་ཆེན་པོ། རྡོ་རྗེ་ཞེས་བྱ་བ་ནི་ཤེས་རབ་ཆེན་པོ། དེས་ན་དེ་སྐད་ཅེས་བཏགས་སོ། །གསུམ་པ་ལ་གསུམ། མཚན་
བསྒྱུར་བ། མཚན་བཤད་པ། མཚན་གྱི་དོན་ལ་ཕྱག་འཚལ་བའོ། །དང་པོ་ནི། རྒྱ་གར་གྱི་སྐད་ལ། སཾ་སྐྲྀ་ཏ། པྲ་ཀྲི་ཏ། ཨ་ཝ་བྷཾ་ཤ་ཏ། པི་ཤ་ཙི་ཀའི་སྐད་རིགས་བཞི་ལས། ལེགས་པར་སྦྱར་བ་སཾ་སྐྲྀ་ཏའི་སྐད་དུ། ཧེ་
བཛྲ་ཞེས་བྱ་བ་ནི། བོད་དེ་ཁ་བ་ཅན་པའི་སྐད་དུ་བསྒྱུར་ན། ཀྱེ་རྡོ་རྗེ་ཞེས་བྱའོ། །དེ་བཞིན་དུ་ཏནྟྲ་རྒྱུད། རཱ་ཛ་རྒྱལ་པོ། ནཱ་མ་ཞེས་བྱ་བའོ། །གཉིས་པ་ནི། ཡི་གེ་ན་དཔལ་ཞེས་བྱ་བའི་སྐད་དོད་མེད་ཀྱང༌། རྟེན་འབྲེལ་གྱི་ཆེ་
བས་བཅུག་སྟེ་བཤད་ན། དཔལ་ནི་གཉིས་སུ་མེད་པའི་ཡེ་ཤེས་ཏེ། ཇི་སྐད་དུ། ཤྲཱི་ནི་གཉིས་མེད་ཡེ་ཤེས་ཏེ། །ཞེས་སོ། །གང་གཉིས་སུ་མེད་ན་ཐབས་དང་ཤེས་རབ་སྟེ། ཐབས་གང་ཡིན་ན་ཀྱེ་ཞེས་བྱ་བས་སྙིང་རྗེ་བསྟན་ཚེ
ཏེ། དེ་ལའང་སེམས་ཅན་དང་ཆོས་དང་དམིགས་པ་མེད་པ་ལ་དམིགས་པའི་སྙིང་རྗེ་གསུམ་ལས་འདིར་བརྗོད་བྱའི་གཙོ་བོ་སེམས་ཅན་དང་ཆོས་སུ་རྣམ་པར་མི་རྟོག་པའི་དམིགས་མེད་ཀྱི་སྙིང་རྗེ་མཐར་ཐུག་པ་སྟེ། དེས་མྱ་ངན་ལས་
འདས་པའི་མཐའ་ལ་མི་གནས་སོ། །ཤེས་རབ་ནི་རྡོ་རྗེ་ཞེས་པས་བསྟན་ཏེ། དེའང་དཔེར་ན་རྫས་ཀྱི་རྡོ་རྗེ་ཕ་ལམ་ཚུར་གང་གིས་ཀྱང་གཞིག་པར་མི་ནུས་ལ། ཕར་དངོས་པོ་ཐམས་ཅད་འཇོམས་པ་ལྟར་ཤེས་རབ་སྟོང་པ་ཉིད་

৩৩
།རྟོགས་པའི་ཡེ་ཤེས་མཐར་ཐུག་པ་འདིས་ཀྱང་ཕར་དངོས་པོ་དང་མཚན་མར་འཛིན་པ་འཇིག་པར་བྱེད་ལ། ཚུར་གང་གིས་ཀྱང་གཞིག་པར་མི་ནུས་ཏེ། རྡོ་རྗེ་རྩེ་མོ་ལས། སྲ་ཞིང་སྙིང་པོ་ཁོང་སྟོང་
མེད། །གཅད་དང་གཞིག་པར་བྱ་བ་མེད། །བསྲེག་པར་བྱར་མེད་འཇིག་མེད་པ། །སྟོང་ཉིད་རྡོ་རྗེ་བརྗོད་པར་བྱ། །ཞེས་གསུངས་སོ། །དེས་འཁོར་བའི་མཐའ་མནན་པའོ། །ཐབས་ཤེས་རབ་དེ་གཉིས་ཀྱང་ཟག་པ་མེད་པའི་
དབྱིངས་སུ་དཔེར་ན་མར་མེའི་སྣང་བ་དང་དྲོ་མདོག་སོ་སོ་མ་ཡིན་ཞིང་རྣམ་པར་དབྱེར་མེད་པ་ལྟར་གྱུར་པ་ནི་གཉིས་སུ་མེད་པ་སྟེ། དེའང་རྒྱུད་བླ་མར། དྲི་མེད་གནས་ལ་མངོན་ཤེས་དང་། །ཡེ་ཤེས་དྲི་མེད་དེ་ཉིད་ནི། །རྣམ་
*དབྱེ་མེད་ཕྱིར་མར་མེ་ཡི། །སྣང་དང་དྲོ་མདོག་ཆོས་མཚུངས་ཅན། །ཞེས་གསུངས་པ་ལྟ་བུའོ། །དེ་ལྟ་བུའི་ཐབས་ཤེས་དབྱེར་མེད་དེ་ཉིད་ལ་ཀྱེ་རྡོ་རྗེ་ཞེས་བྱ་སྟེ། དེ་ལ་མཚན་གྱི་རྣམ་གྲངས་དུ་མ་ཡོད་ཅིང༌། དེ་ཉིད་མི་གནས་
པའི་མྱ་ངན་ལས་འདས་པའོ། །འབྲས་བུ་ཀྱེ་རྡོ་རྗེ་དེས་མཚོན་ནས་རྒྱུ་ཆོས་ཅན་དང་ཆོས་ཉིད་དབྱེར་མེད་པའང་ཀྱེ་རྡོ་རྗེ། ལམ་བསྐྱེད་པའི་རིམ་པ་དང་རྫོགས་པའི་རིམ་པ་ཟུང་དུ་འཇུག་པ་ཡང་ཀྱེ་རྡོ་རྗེ། དེ་སྟོན་པར་བྱེད་པའི་རྗོད་
བྱེད་ལ་ཡང་ཀྱེ་རྡོ་རྗེ་ཞེས་གདགས་སོ། །རྒྱུད་ཅེས་བྱ་བ་ལ་གཉིས་ཏེ། བརྗོད་བྱ་དོན་གྱི་རྒྱུད་དང༌། རྗོད་བྱེད་སྒྲའི་རྒྱུད་དོ། །དང་པོ་ནི། རང་གི་སེམས་མཚན་ཉིད་གསལ་བ་དང་རང་བཞིན་སྟོང་པ་དབྱེར་མེད་པ་སྟེ། སེམས་
121

ཀྱེ་རྡོར་ཆོས་སྐོར་
ཅན་ནས་སངས་རྒྱས་ཀྱི་བར་དུ་རྒྱུན་མ་ཆད་པས་ན་རྒྱུད་དོ། །དེ་ལ་གསུམ་དུ་འགྱུར་ཏེ། རྒྱུའི་རྒྱུད་དང༌། ཐབས་ཀྱི་རྒྱུད་དང༌། འབྲས་བུའི་རྒྱུད་དོ། །སྦྱང་གཞི་རྒྱུའི་རྒྱུད་ནི་སེམས་ཅན་ཐམས་ཅད་ཀྱི་སེམས་རྒྱུད་རང་བཞིན་
གྱིས་དག་པ་ཟག་མེད་ཀྱི་ཡེ་ཤེས་འབྱུང་རུང་དུ་གནས་པ་སྦྱང་ནང་གི་ས་བོན་ལྟ་བུ་དང༌། སྦྱོང་བྱེད་ཐབས་ཀྱི་རྒྱུད་ནི་སཾ་བོན་དེ་ལས་འབྲས་བུ་འབྱིན་པའི་ཐབས་སུ་གྱུར་པ་ཆུ་ལུང་དང་དྲོད་གཤེར་ལྟ་བུའི་ལམ་རིམ་པ་གཉིས་
དང༌། གྲུབ་པ་འབྲས་བུའི་རྒྱུད་ནི་རྒྱུའི་ནུས་པ་སྨིན་པ་ལོ་ཐོག་ཕུན་སུམ་ཚོགས་པ་ལྟ་བུ་སྟེ། སྐུ་གསུམ་དང་ཡེ་ཤེས་ལྔ་ལ་སོགས་པའོ། །དེ་ཐམས་ཅད་ཀྱང་རྒྱུན་ཆགས་པ་ཡིན་ཏེ། སེམས་ཀྱི་ངོ་བོ་ལ་རྒྱུན་ཆད་པ་མི་སྲིད་
ཅིང༌། ལམ་རིམ་པ་གཉིས་ཀྱང་རྟོགས་པ་བར་མ་ཆད་དུ་སྐྱེ་ལ། འབྲས་བུ་སངས་རྒྱས་ཀྱི་སྐུའང་རྣམ་པ་གསུམ་གྱི་སྒོ་ནས་རྒྱུན་མི་ཆད་པ་ཡིན་པའི་ཕྱིར་རོ། །གཉྀས་པ་ནི། ལོངས་སྤྱོད་རྫོགས་པའི་སྐུའི་ཆོས་ཀྱི་འཁོར་ལོ་ནས་
གཟུང་སྟེ། ཉན་པ་པོའི་བློ་ལ་སྣང་བའི་མིང་ཚིག་ཡི་གེའི་ཚོགས་ཀྱི་རྣམ་པར་རིག་པ་དང་གླེགས་བམ་གྱི་བར་རྒྱུན་ཆགས་པའོ། །རྒྱལ་པོ་ནི་རྒྱུའི་རྒྱུད་རང་བཞིན་གྱིས་དག ཐབས་ཀྱི་རྒྱུད་གློ་བུར་གྱི་དྲི་མ་སྤོང༌། འབྲས་བུའི་རྒྱུད་
དག་པར་སླར་མི་ལྡོག་པས་རྒྱལ་པོའོ། །གསུམ་པ་ལ་ལྔ། ཡུལ་གང་ལ། གང་ཟག་གང་གིས། ཚུལ་ཇི་ལྟར། དུས་ནམ་གྱི་ཚེ་ཕྱག་འཚལ་བ། དེ་ལྟར་ཕྱག་འཚལ་བའི་དགོས་པའོ། །དང་པོ་ནི། ཀྱེ་རྡོ་རྗེ་ཞེས་བྱ་བ་ངེས་
122

།དོན་དུ་སྟོང་པ་དང་སྙིང་རྗེ་དབྱེར་མེད་པ། དྲང་དོན་དུ་ལོངས་སྤྱོད་རྫོགས་པའི་སྐུ་ཞལ་བརྒྱད་ཕྱག་བཅུ་དྲུག་པའི་རྣམ་པ་ཅན་ལའོ། །གཉིས་པ་ནི། སྔོན་འབྲོག་མི་ལོ་ཙཱ་བ་ལ་སོགས་པ་འགྱུར་བྱེད་པ་
རྣམས་དང་རྗེས་འཇུག་འཆད་ཉན་བྱེད་པ་རྣམས་ཀྱིས། གསུམ་པ་ནི། ལུས་ངག་ཡིད་གསུམ་གྱི་ཕྱག་སྟེ། ལུས་གུས་པ་ཡན་ལག་ལྔ་ས་ལ་གཏུགས་པ་ལ་སོགས་པ། ངག་གུས་པ་དེའི་ཡོན་ཏན་བརྗོད་པའི་སྒོ་ནས། ཡིད་གུས་
པ་ཡོན་ཏན་རྗེས་སུ་དྲན་པའི་ཚུལ་གྱིས་ཕྱག་འཚལ་བའོ། །བཞི་པ་ནི། རྒྱུད་འདི་བསྒྱུར་བའི་ཐོག་མའམ་འཆད་ཉན་ལ་འཇུག་པའི་སྔོན་དུའོ། །ལྔ་པ་ནི། གནས་སྐབས་སུ་གང་ལ་འཇུག་པའི་བར་ཆད་ཞི་ཞིང༌། མཐར་ཐུག་ཏུ་
“ཀྱེ་རྡོ་རྗེའི་གོ་འཕང་ཐོབ་པའི་དགོས་པའོ། །དེ་ཡང་མདོ་ལས། སངས་རྒྱས་ལ་ཕྱག་འཚལ་ལོ་ཞེས་བརྗོད་ན། དེ་དག་ཐམས་ཅད་རིམ་གྱིས་སྡུག་བསྔལ་མཐར་ཕྱིན་པར་འགྱུར་རོ། །ཞེས་གསུངས་པ་ལྟ་བུའོ། །དེ་དག་ནི་མཚན་
གྱི་དོན་ཏོ། །མངོན་པར་རྟོགས་པའི་རིམ་པ་མདོར་བསྡུས་བཤད་པའི་སྐབས་སུ། རྒྱུད་གསུམ་པོ་དེ་ཉིད་ལས་དབྱེ་ན་མངོན་པར་རྟོགས་པ་གྲངས་ལྔ་བཅུ་རྩ་བདུན་དུ་འབྱེད་པ་འདི་ཡིན་ཏེ། རྒྱུའི་རྒྱུད་ལ་རྒྱུ་ལ་ལྟོས་པ། རིགས་ལ་
ལྟོས་པ། སྤང་བྱ་ལ་ལྟོས་པ། རྐྱེན་ལ་ལྟོས་པ་བཞི། ཐབས་ཀྱི་རྒྱུད་ལ་སྐལ་བ་དམན་པ་རིམ་གྱིས་འཇུག་པ་དང༌། སྐལ་ལྡན་གཅིག་ཆར་དུ་འཇུག་པ་གཉིས། དང་པོ་ལ་གཉིས་ཀྱི་སྤྱོད་པ་རིམ་པ་ཅན་ལ་སྐྱབས་སུ་འགྲོ་
123

ཀྱེ་རྡོར་ཆོས་སྐོར་
བ། དུས་ཚིགས་ཀྱི་གསོ་སྦྱོང་། སོ་སོར་ཐར་པའི་གཏན་ཁྲིམས་བདུན། དུས་ནམ་སྐྱེ་ངེས་པ་མེད་པའི་སེམས་བསྐྱེད་དེ་བཅུ། ལྟ་བ་རིམ་པ་ཅན་ལ་ཐུན་མོང་གི་ཐེག་པ་ལ་བསླབ་པ་བྱེ་བྲག་ཏུ་སྨྲ་བ་དང༌། མདོ་སྡེ་པ་
དང༌། སེམས་ཙམ་པ་དང༌། དབུ་མ་པའི་ལྟ་བ་ལ་བསླབ་པ་སྟེ་བཞི། ཐུན་མོང་མ་ཡིན་པའི་ཐེག་པ་བརྒྱུད་སྡེ་བཞི་ལ་རིམ་གྱིས་བསླབ་པ་བཞིའོ། །གཅིག་ཆར་བ་ལ་སྨིན་པར་བྱེད་པ་དབང་དང༌། གྲོལ་བར་བྱེད་པ་ལམ་གཉིས་
ལས། དབང་ལ་སྔོན་དུ་བསྙེན་པ། སའི་ཆོ་ག སྟ་གོན་གྱི་ཆོ་ག དཀྱིལ་འཁོར་བྲི་ཞིང་རྒྱན་དགྲམ་པ། བསྒྲུབ་ཅིང་མཆོད་པ། འཇུག་ཅིང་དབང་བླང་བ། གཞུག་ཅིང་དབང་བསྐུར་བ་སྟེ་བདུན། ལམ་གྱི་དངོས་གཞི་ལ་
མཆོག་གི་དངོས་གྲུབ་བསྒྲུབ་པའི་མངོན་པར་རྟོགས་པ་ལྔ། ཐུན་མོང་གི་དངོས་གྲུབ་བསྒྲུབ་པའི་མངོན་པར་རྟོགས་པ་ལྔ། གཉིས་ཀ་ལ་དགོས་པའི་གྲོགས་དམ་ཚིག་དང་སྡོམ་པ་སྟེ་བཅུ་གཅིག འབྲས་བུའི་རྒྱུད་ལ་གནས་སྐབས་
ཀྱི་འབྲས་བུ་ས་བཅུ་གཉིས། མཐར་ཐུག་གི་འབྲས་བུ་ཡན་ལག་ལྔ་སྟེ་ལྔ་བཅུ་རྩ་བདུན་ནོ། །ཡང་ལམ་གྱི་དངོས་གཞི་མངོན་པར་རྟོགས་པ་བཅུ་གཅིག་པོ་དེ་ཉིད་ལ་མངོན་པར་རྟོགས་པ་བཅུ་བཞིར་ཡང་མཛད་དེ། དེ་ལྟར་བྱེད་ན་
ལམ་གྱི་གཙོ་བོ་རིམ་པ་གཉིས་ཡིན་ལ། དེ་རེ་རེ་ལ་ཡང་ཡན་ལག་དྲུག་དྲུག་སྟེ། རྫོགས་རིམ་གྱི་ཡན་ལག་ལྟ་བ། སྤྱོད་པ། ཉེ་རྒྱུ། གཉིས་ཀ་ལ་དགོས་པའི་གྲོགས་དམ་ཚིག་དང་སྡོམ་པ་ལ་གསུམ་དུ་ཕྱེ་བའི་བརྟན་པ་ཐོབ་པ་
124

আ
།དང༌། བརྟན་པ་ཆེར་ཐོབ་པའི་དམ་ཚིག་གཉིས། ལས་ཚོགས་ལ་གཉིས་སུ་ཕྱེ་བའི་ནང་གི་ལས་ཚོགས་ཏེ་དྲུག བསྐྱེད་རིམ་གྱི་ཡན་ལག་ལ་བཟླས་པ། གཏོར་མ། སྦྱིན་སྲེག རབ་
གནས། ལས་དང་པོ་པའི་དམ་ཚིག ཕྱིའི་ལས་ཚོགས་ཏེ་དྲུག་གོ །དེ་ལྟར་ན་བཅུ་བཞིའོ། །དེ་ལ་བླ་མ་མངའ་རིས་པ་ལ་སོགས་པ་རྣམས་ཀྱིས་སྨིན་བྱེད་ཀྱི